
IUDAICA 

I 

„Răspunsurile" pe care le-au dat în „Curentul" 
doi intelectuali evrei, dintre cari unul e cunoscutul 
doctor Filderman, nu pot rămînea fără ce se cuvine 
autorilor lor, căci mai ales cel din urmă a întrecut 
orice măsură în ce priveşte ce se poate spune, ca 
absurdităţi logice şi ca mojicii de formă, poporului 
românesc în ţara pe care el şi-a făcut-o, el şi-a apă¬ 
rat-o, el şi-a mărit-o şi el înţelege a şi-o şi stăpîni. 
Credinţa unora din alogeni şi din intruşi că acesta 
e singurul sat fără cîni din lume trebuie zdrobită, 
şi nu cu spargeri de geamuri şi de capete, care n’au 
dus la nimic, ci cu înfruntarea hotărîtă a unor ase¬ 
menea obrăznicii. 

Deci, într’o serie de articole, acela care a scris 
despre trecutul Evreilor în România un întreg studiu 
în Memoriile Academiei Române, deci pe basa unor 
mărturisiri istorice care nu se pot răspinge — cărti¬ 
cică uitată în ţara în care nu se ceteşte mai nimic 
de temeiu — va arăta prin ce grosolane mijloace de 
falsificaţie se încearcă a face din România, nu ţara 

care a primit străini pentru a i se arăta recunoştinţă, 
ci un fel de vag teritoriu cu indigeni, în parte proşti, 
în parte conrupţi, în care se poate colonisa. 

Căci de aceasta e vorba; de o colosinare. 

Ea trebuie demascată de cine ştie. 

Ea trebuie împiedecată de cine poate. 

Cu aceste afirmări începem, şi cu aceste afirmări 
vom isprăvi. 

II 

Argumentul hotărîtor al celor doi polemişti evrei 
cari întrebuinţează o chestie a Palestinei, ce nu ne 
priveşte, este că elemenul evreiesc de la noi, care a 
luat complect în stăpînire toate oraşele, orăşelele şi 
tîrgurile Moldovei, precum o făcuse, supt altă stă¬ 
pânire, în acelea ale Bucovinei şi Basarabiei, şi care 
continuă după un sistem asupra căruia mă voiu opri, 
sistem adus la îndeplinire metodic, de şi în tăcere, e 
că nu poate fi în Romînia vre-o chestiune evreiască, 
şi, am adăugi, nici o altă chestiune a străinilor atîta 
vreme cît n’avem destui locuitori pe chilometrul 
pătrat. 

Va să zică o ţară e o colecţie de chilometri pătrati. 
Aceşti chilometri pătraţi se cer a fi locuiţi într’o 
anume proporţie: neapărat atîţia oameni ! Aceşti 
oameni pot fi de oriunde, ei pot fi de orice fel, ei se 
pot purta oricum: pot sărăci pe conlocuitorii mai 
vechi, îi pot îmbolnăvi şi distruge, îi pot mîna la 
moarte prin înceata înfometare. Orice e permis nu¬ 
mai să nu fie lucrul intolerabil: deficitul în chilo¬ 
metri. 

îndată ce acesta se constată, trebuie luate măsuri. 
Colonisatorii, să vie, să iea în stăpînire ţara, să-i 
impuie un alt caracter, să-i desfiinţeze raţiunea de 
a fi, care a fost pănă atunci naţională. Totul e doar 
o problemă demografică. 

Astfel de argumente condamnă pe aceia cari le 
presintă şi, chiar pe aceia în numele cărora sînt pre- 
sintate. 

Dar această chestie mai are încă o lăture. 

III 

Chilometrii cari trebuie umpluţi nu pot primi 
populaţia, să zicem: de umplutură, în aceiaşi pro¬ 
porţie oriunde. 

O ţară cuprinde sate şi aşezări urbane. 

In cele d’intăiu, care sînt la noi cele mai întinse, 
acolo e acel deficit de care vorbeşte d. Fildermann. 
Şi, în sate, unde e munca grea, istovitoare, elemen¬ 
tul evreiesc nu se bagă. Nu voiu uita niciodată des¬ 
preţul cu care, în tinereţea mea, îmi vorbia la Cot¬ 
nari birjarul evreu de muncitorul ţeran care-şi rupe 
oasele pe cîmp. Acolo, la ţară Evreii au intrat numai 
în două însuşiri: cîrciumari otrăvitori, cari aşteaptă 
şi la bariera oraşelor, şi mari arendaşi, secînd, în 
vederea cîştigului, care singur îi preocupă, şi vlaga 
ţarinei şi puterea însăşi a omului. 

Să nu mi se aducă înainte caşul Palestinei cu 
agricultorii evrei. Acolo, neavînd posibilitatea de a 
fi la oraşe elementul parasitar, căci acolo sînt tot de 
ai lor, şi negăsind pe cîmp oameni deprinşi a răbda, 

e firesc să îndeplinească, şi în chiar folosul lor, func¬ 
ţiuni pe care nu le pot pune în spinarea altora. 

Deci încheierea nu poate fi decît aceasta: coloni- 
sarea evreiască, pe care o conduce un întreg program 
de expansiune în anume regiuni ale Europei. între 
care e şi a noastră, nu se îndreaptă spre orice chi- 
lometri cu vacanţă, ci caută anume grupări. 

Vom aminti în ce proporţie intolerabilă aceasta s’a 
făcut şi continuă a se face. 

IV 

Acesta e primul argument. I-am văzut valoarea: 
e pe atîta de absurd şi de ridicul, pe cît e de în¬ 
drăzneţ. Cu mai mulţi sau mai puţini locuitori pe 
chilometru, o societate, o ţară, un Stat e produsul 
istoric şi organic al unei desvoltări omeneşti de ca¬ 
racter naţional, care poate fi atacată, învinsă, dis¬ 
trusă prin luptă, dar căreia nu i se poate cere să 
părăsească tot ce are, să renunţe la tot ce e în stare, 
pentru ca pământul ce locuieşte să aibă atîtea vietăţi 
cu cap de om pe întinderea unui chilometru pătrat. 

Cum am văzut, a unui chilometru pătrat la ţară. 

Pe cînd ce ne interesează e cîţi oameni, de altă 
rasă, de altă religie, cu neputinţă de a fi transfor¬ 
maţi sau măcar conduşi, se află aiurea: în cuprinsul 
aşezărilor urbane. 

Acolo, mai e o lipsă de chilometru, azi ? Şi, dacă 
mi se va spune că odată era — şi vom veni mîne la 
acest argument, — vom dovedi că era o societate 
complectă, cu toate clasele sale, perfect capabilă de 
a-şi îndeplini prin sine toate rosturile. 

îngrămădirea de ghetto din tot ce este mai sus de 
un anume paralel pe care nu l-a trecut încă invasia, 
îmbîcsirea ca în China cu elemente de miserie — şi 
barbarie, care n’au a face cu Evreul civilisat din 
Apus, — n’au a face, adesea, nici ca rasă, aceasta 
pentru gînditorii cu chilometri, ar putea impune 
altă soluţie: descongestionarea şi, cum ea nu se poate 
face la ţară, emigrarea de bună voie, condusă de 
şefii înşişi ai naţiunii. 

! V 

Apărătorii nedibaci şi fără bună credinţă ai unei 
cause pe care o doservesc — fiindcă nu pot fi anti¬ 
semiţi mai activi decît aceşti domni doctori, cari 
vorbesc în numele unei populaţii care întrece cu 
mult un milion — nu se mulţămesc însă cu argu¬ 
mentul chilometric. Mai au unul, de aceiaşi putere. 

Ei explică presenţa acestei populaţii evreieşti, aşa 
de covîrşitoare în centrele urbane ale întregii părţi 
de Nord a ţării, prin aceia că, fiind un loc gol, ori- 
cine-1 putea ocupa şi deci Evreii s’au folosit de acest 
drept. 

Un „loc gol“? Ramuri întregi de activitate în care 
n’ar fi existat elementul românesc? 

Cîtă necunoştinţă a lucrurilor şi cîtă incapacitate 
de a judeca situaţiile se cuprinde în această inso¬ 
lentă îndreptăţire a unei cuceriri ! 

Nimeni nu va putea pretinde că Ştefan-cel-Mare, 
întoreîndu-se de la o biruinţă, la care ar fi colaborat 
şi soldaţii evrei ai vremii sale, ar fi fost primit de 

¥ 

rabin şi de toată comunitatea cetăţii sale de Scaun, 
cu sulurle sacre în mîni. Evreii s’au aşezat, cum se 
va vedea, în pilcuri răzleţe abia în secolul al XVIII- 
lea şi în masă numai în al XlX-lea. Şi, dacă aşa 
este, atunci cine făcea comerţul, cine exercita meş¬ 
teşugurile timp de secole întregi într’o societate 
carc-şi avea acum oraşele ? 

Dar ajunge să se amintească numele străzilor care 
pomenesc, şi în Bucureşti, breslele romîneşti dis¬ 
părute — de la Şelari la Zlătari —, pentru a-şi da 
samă că locurile erau ocupate. Ajunge să se pri¬ 
vească solidele biserici din Botoşani, din Iaşi, din 
acest Bucureşti care se datoresc evlaviei acestor 
bresle. Ajunge să se cetească sfîşietoarea plîngere a 
blănarilor din Botoşani, cari pe la 1850 arată prin 
ce mijloace au fost distruşi de Evreimea năvăli¬ 
toare. 

Poate fi deci o mai mare lipsă de ruşine decît 
aceia prin care usurpatorul pretinde că nu exista 
acela pe care, pe căi necinstie, l-a învăluit metodic, 
l-a strîns ca în muşchi de şarpe, pentru a-i suge 
pe încetul viaţa ? 


VI 

Ceia ce e mai intolerabil însă decît toate aceste 
neadevăruri, întortocheri şi prostii presintate în co¬ 
loanele unui mare ziar de intelectualitate romînească, 
dovedind încă odată înţelepciunea zicalei că „şar¬ 
pele, cînd îl doare capul, iese la drum“, e insulta de 

incapacitate, de profundă decădere, de înceată ago¬ 
nie naţională adusă întregii societăţii romîneşti. 

Da, aceasta o face cavalerul Fildermann, crezînd 
că sîntem aşa de lipsiţi de orice demnitate naţională 
încît să-i înghiţim grosolanele insulte. 

In discuţiile dintre noi, avem dreptul, ca orice altă 
naţie, să descoperim şi să semnalăm relele sociale şi 
morale care se pot îndrepta, şi 6 facem anume pen¬ 
tru a provoca această îndreptare. Oricine se întîmplă 
a trăi între noi fără să aibă drepturile naţiei crea¬ 
toare şi apărătoare are datoria de a ajuta la opera 
de însănătoşire. Dar a culege toate aceste constatări, 
a-ţi face din ele un dosar, a-1 păstra cu îngrijire, co- 
municându-1 poate şi în străinătatea duşmană, a-1 
arunca în obrazul cui te găzduieşte şi-ţi îngăduie a-ţi 
cîştiga viaţa mai larg decît înşişi oamenii ţării, e un 
act miserabil. 

D. Fildermann o face ca să dovedească lipsa de 
orice iniţiativă şi pricepere, mai ales în meşteşuguri 
şi negoţ, a poporului românesc. 

Aşa să fie ? Oare întreaga moştenire a unor meş¬ 
teri aşa de fini, încît şi azi, pănă în Paris, cizmarul 
romîn e neîntrecut şi orice casă ţerănească arată 
priceperea săteanului neiniţiat de nimeni în toate 
domeniile industriei şi artei, să se fi risipit în vînt ? 

Dar să poftească doctorul nostru într’o localitate 
românească fără Evrei, la Vălenii-de-Munte, de 
pildă, şi va vedea pănă astăzi cum o grupare a noas¬ 
tră poate trăi în toate ramurile ei fără să se constate 
o singură lipsă. Şi aceasta în totala lipsă de interes, 
pănă în timpul din urmă, şi în ciuda legilor care 

se votează, din partea Statului politicianist şi biu- 
rocratisat. 

Românul poate face orice şi concura pe oricine, 
cu o singură condiţie: să fie ajutat de ţara lui şi să 
n’aibă în faţă ceia ce represintă de fapt Evreimea la 
noi: un Stat economic complect, împlîntat în mijlo¬ 
cul organelor de viaţă ale unei societăţi istorice stu¬ 
pid ospitaliere. 

Trei articole vor arăta cele trei fase ale acestei 
operaţii de înceată distrugere, care, cu orice mijloa~~ 
ale conştiinţii naţionale lucrînd în margenile legii, 
trebue împiedecată. 

[ li VII 

Cei d’intîiu Evrei veniţi la noi în epoca zisă a 
Fanarioţilor nu represintau un organism solidar ve¬ 
nit ca să pătrundă şi să ocupe. 

Strînşi necontenit de mari nevoi financiare din 
causa organisaţiei parasitare a Imperiului Otoman, 
Domnii din această vreme căutau să-şi cîştige prin 
orice mijloace sumele, incalculabile, de care aveau 
nevoie că să-şi asigure Domnia şi viaţa. Şi, cum ve¬ 
niturile unei ţări care n’avea încă ideia cheltuielilor 
de utilitate publică erau închinate tributului, dărilor 
către Turci, Cămara domnească, hrănită din venituri 
speciale, cum erau ocnele, îşi doria şi alte izvoare 
de întreţinere. 

Intre acestea erau străinii cari încheiau o învoială 
deosebită cu cămăraşul, îndatorindu-se a plăti o 
sumă globală pe care trebuiau pe urmă s’o culeagă 

prin organe proprii, între membri acestei mici co¬ 
munităţi de ruptaşi, de hrisovuliţi. 

Ce erau Evreii în Moldova pe la 1750 — de cei din 
ţara vecină nu face a se vorbi, fiind foarte puţini, 
şi nu Galiţieni, cea mai puţin simpatică speţă dintre 
toţi părăsiţii cunoscuţi, ci foşti supuşi turci, veniţi din 
Spania şi vorbind curat o limbă latină — se vede 
din amănunţita condică a lui Constantin-Vodă Ma- 
vrocordat. Nu totdeauna oameni de treabă, aceşti 
desrădăcinaţi, veniţi din Polonia, care exista încă, 
mîncată de dînşii, dar erau specialişti în anumite 
îndeletniciri care puteau fi folositoare. 

Fără nicio legătură cu ţara, dispuşi, une ori, să 
treacă şi la legea creştină, ei nu represintau nici c 
adevărată îndemînare şi, pe departe, nici o primej¬ 
die pentru un Stat naţional ale cărui datine n’au cu¬ 
tezat niciodată să le atingă acei Fanarioţi pe cari 
mediul românesc ajungea, adese ori, să-i transforme. 

Astfel de intruşi, sprijiniţi pe un contract, nu pot 
crea niciun drept pentru urmaşii lor. 

Dar cei mai mulţi dintre Evreii de azi n’au nimic 
a face cu dînşii, şi dovada e uşoară de adus. 

Ei se chemau cu numele lor şi cu acela al părin¬ 
telui: Iacob sin Moise. Dar Evreimea de astăzi ave 
nume, poetice sau ridicule, nemţeşti: de la, să zi¬ 
cem: Fildermann, Rosenbusch, Lustgarten, la denu¬ 
miri caricaturale şi grotesci. 

Iar aceste nume nu le-am dat noi, fireşte, ci 
Austria fiscală a lui Iosef al II-lea, acum un secol 
şi ceva. 

VIII 

Mulţimea, revărsată de-odată, de pe la 1780 în- 
nainte, asupra Bucovinei, devenită austriacă, asupra 
Basarabiei, care, cînd au luat-o Ruşii, n’avea de loc 
îngrozitoarele cuiburi de ploşniţărie, fără garduri, 
fără străzi, fără livezi, fără grădini, fără gospodării 
vrednice de acest nume, cum se văd astăzi în tîrgu- 
rile nenorocite de acolo, e un dar al Austriei Iose- 
fine, care nu-i preţuia acasă, dar îi hărăzia bucuros 
oricărui vecin. 

O decadenţă fanariotă, fără niciun adevărat inte¬ 
res pentru ţară, venind după „filosofii“ binefăcători 
cu cari s’a început regimul, privia indiferentă la 
schimbarea, în oraşe, a caracterului unei lumi pe 
care venise numai s’o exploateze. 

S’au citat şi acuma în urmă statistici ca aceia din 
1803, publicată în Unicariul, care arăta ce redus era, 
acum să fie vre-o sută de ani, numărul şi rolul 
Evreilor din Moldova, din Moldova singură, căci, 
încă odată, de un rost al Evreilor în oraşele princi¬ 
patului muntean pănă departe în secolul XlX-lea nu 
poate fi vorba. 

Nouii veniţi n’au adus niciun meşteşug care să 
represinte o creaţiune şi o tradiţie a lor; ei nu fă¬ 
ceau decît să copie grosolan şi stîngaciu, ceia ce în¬ 
văţaseră de la elemenul creştin corespunzător din 
acel roiu galiţian, care nu însemna măcar o întin¬ 
dere firească a rasei semite, căci cei mai mulţi din¬ 
tre dînşii nu sînt decît urmaşi Cazărilor turanici 
trecuţi în adîncul ev mediu la iudaism. Fără capita¬ 
luri, ei n’au putut adăugi nimic la un vechiu şi mare 

Comerţ, care a dat în relaţiile cu Polonia pe un Ur- 
sachi sau pe un Balaban. 

In domeniul micii industrii ei erau cîrpaci, căci 
niciun nume de industriaş artistic nu s’a păstrat în 
desvoltarea meşteşugurilor. Iar, în domeniul comer¬ 
ţului, ei au fost numai mijlocitorul, fără folos, ci, din 
potrivă, stricător, care s’a intercalat între naivitatea 
ţeranului venit să-şi ofere produsele alimentare ale 
gospodăriei sale, şi între boierimea care, ne mai 
stînd la ţară, ca pe vremuri, ci încunjurînd pe Dom¬ 
nul împărţitor de funcţii, nu mergea cu banul ei di¬ 
rect la producător. 

Aceasta înseamnă însă: pentru industrie: plagiat, 
pentru comerţ: parasitism. 

IX 

Secolul al XIX-lt*a înseamnă altceva decît strecu¬ 
rarea individuală de la început şi decît o revărsare 
plebee de elemente care-şi caută în micile ocupaţii 
şi în preocupaţii de la bariere o pîne mai bună decît 
a elementelor muncitoare din a căror vlagă se ţine. 

De pe la 1820 avem a face, pentru un secol deci 
şi nu mai mult, cu o operă de organisare şi de cu¬ 
cerire. 

Simţindu-se mulţi, avînd sprijinul unor elemente 
administrative, ele înseşi părăsite şi exploatînd pe 
părăsitul care la rîndul său storcea pe ţăran, aceşti 
oameni şi-au dat sama de rolul pe care-1 pot juca. 

Nu se poate admite în acea vreme influenţa vre¬ 
unei asociaţii evreieşti universale, ca acelea, aşa de 
puternice, — care s’au format pe urmă, influenţînd 
— şi adesea încurcînd — şi la noi, — în Franţa, şi 

în Anglia. Nu, cu nesfîrşit mai mult efect au lucrat 
asociaţiile instinctive, care vin din înseşi condiţiile 
de viaţă, de îndepărtate origini istorice, ale răspîn- 
dirii evreieşti. 

Nu s’a plecat de la ideia naţională care însufle¬ 
ţeşte — şi obrăzniceşte — pe Fildermannii de astăzi. 
Ea a venit mai tîrziu numai, la capătul unei întregi 
evoluţii. Ci aceia ce a determinat, ca să zic aşa, în- 
tr’o vreme de „fronturi", frontul iudaic a fost ose¬ 
birea religioasă, peste care nu se putea trece. Rolul 
pe care-1 joacă o astfel de „înşănţuire" îl vedem şi 
ia Armeni, atît de folositori auxiliari ai vechii noas¬ 
tre vieţi istorice, cari nu s’au iperdut între noi, de şi 
conlocuirea e anterioară, pentru unii, organisării în¬ 
seşi a Statului moldovenesc, pentru că ei merg la 
altă biserică. 

S’a ajuns astfel la o solidaritate desăvârşită, între 
orice Evreu din orice rost, faţă de alt Evreu, cu ex¬ 
cluderea altor relaţii cu localnicii decît aceia dintre 
exploatator şi exploatat. Nicio tovărăşie n’a fost ad¬ 
misă decît aceia pentru un act de corupţie. Evreul 
a pregătit pe alt Evreu şi a însemnat cu bucurie nu 
numai faptul că are cui lăsa o moştenire, ci şi acela 
că prin el s’a putut ocupa încă un loc care aparţi¬ 
nea... Unii zic: creştinului, dar eu judec exclusiv na¬ 
ţional, alţi creştini nefiind în sama mea: Românului. 
Legiuni întregi au mers la asalt şi au birut. In jurul 
Mitropoliei din Iaşi, care şi azi lucrează cu Evrei, 
Marele Mitropolit Veniamin Costachi a pus „du-» 
ghenile Jidovilor", spune pamfletul, acolo unde lu¬ 
minase un „Evghene" (Bulgaris). 

Iar ai noştri se rezimau pe Stat. Şi Statul a deser» 

tat de la datoria sa, cum desertează şi acuma. Evreii 
aveau o armată, un tesaur, un Dumnezeu. Noi aveam 
indivizi răzleţi, sărăcia boierilor risipitori, a func¬ 
ţionarilor de prisos, a mahalagiilor uitaţi, a ţcranilor 
cari nu puteau înainta, şi noul învăţămînt se rupea, 
în laicitatea lui fără suflet, de orice legături cu tra¬ 
diţia religioasă. 

X 

Şi acum ? 

Acum, care e situaţia ce li se poate recunoaşte lor 
şi care-i datoria ce ni se impune nouă ? 

Cînd, printr’o hotărîre de caracter european, s’au 
întins toate drepturile politice asupra acelor cari ne 
expropriaseră prin mânuirea aceloraşi capitaluri, 
dugheană de dugheană, atelier de atelier, casă de 
casă ca la Iaşi, unde nu existăm economic de loc, 
eu am spus în Cameră aceste cuvinte, îndreptate că¬ 
tre deputatul care-i represinta, Adolf Stern: noi 
v’am dat tot ce vă puteam da, rămîne să vă arătaţi 
vrednici de ceia ce aţi primit. 

Confundaţi politic cu noi cari am făcut şi mărit 
Statul, ei, Evreii, aveau datoria de a ieşi din ghetto. 

Au făcut-o? Nu. Trăiesc şi mai departe între ei. 
Păstrează ce-i osebeşte, lucrează pentru ca să aibă 
pentru ei, ca naţie năvălitoare, cît mai mult. Pînă 
şi în profesiunile libere, pînă şi în învăţămînt, în 
ştiinţă, în literatură, ca avocaţi, ca medici, ca arhi¬ 
tecţi, ca profesori, tot mai mulţi, cu filologii, cu fi¬ 
losofii, cu ziariştii, cu poeţii, cu criticii lor, ei ne 
dau, pur şi simplu afară din ţara noastră. In atîta 
timp, afară de un caz două, din marea lor bogăţie 

n’a ieşit niciun dar, nicio restituire, faţă de nevoile 
noastre, din ce în ce mai grele. 

Dîndu-şi samă de puterea lor în creştere, ei ni 
zugrumă bisericile, ni înlocuiesc prăvăliile, ni ocupă 
locurile şi, ce e mai pierzător, ni falsifică sufletul, ui 
degradează moralitatea prin opiul ziaristic şi lite¬ 
rar cu care ne incintă. 

In loc să favoriseze o descongestionare, care prin 
emigraţii cuminte organisate ar reduce proporţia în 
oraşe la ceia ce se poate admite în orice mediu na¬ 
ţional, ei ţin supt steagul înaintării de fiecare clipă 
pentru orice forţă li aparţine şi, ca să ascundă înain¬ 
tarea, recurg la schimbările de nume în viaţă, la 
pseudonimele în literatură. 

Spun aceste lucruri cu durere, căci orice fatală 
greşeală a unui grup de oameni o simt în umanita¬ 
tea de care sînt însufleţit şi deplor sinuciderile care 
sînt pe cale de a se executa. O fac cu atît mai mult, 
cu cît ştiu ce folos au adus civilisaţiei Evreii cari 
s’au smuls din blăstămul vechiului ghetto plin de 
ură şi de lăcomie şi atrăgînd împotrivirea acelora 
între cari se aşează. 

Dar noi ? 

Noi să ne organisăm pentru războiul conştiinţii şi 
al muncii. Să ne strîngem împreună unde mai sîn- 
tem. Şi să pornim la recîştigarea prin truda de fie¬ 
care zi şi prin perfecta bună înţelegere, prin rupe¬ 
rea de raporturi cu aceia cari vreau să ne înlocuiască, 
şi să ni recucerim cele ce le-am pierdut. 

Ei întrei ei pentru ei, cum au vrut. Noi între noi 
pentru noi, aşa să vrem ! 


CONGRESUL GENERAL AL 

LIGEI CULTURALE 

IAŞI 29, 30 IUNIE 1937 

-SPICUIRI DIN DISCURSUL D-LUI PROF. N. IORGA — 

Rolul Statului şi datoria cetăţenească 

Avem Statul. Pe acest Stat l-am făcut şi l-am 
plătit nu odată ci în faţa oricării primejdii, cu cel 
mai bun sânge al nostru. Avem legile noastre, care 
ne pot apăra; avem toată autoritatea care pleacă dela 
înfăptuirea noastră constituţională, în care trebuie 
să se oglindească firea noastră şi prin care trebuie 
să se servească scopurile noastre. Avem ceva mai 
mult astăzi: după ce ni s’a vorbit atâta vreme de o 
democraţie care nu osebeşte între om şi om, între 
cel cu drept şi cel fără drept, între cel care înghite 
şi între cel care este înghiţit, pretutindeni se pro¬ 
clamă dreptul naţiunii creatoare de Stat de a do¬ 
mina Statul şi de a permite desvoltarea naţionalităţii 
conducătoare. 

Acei cari şi-au câştigat o situaţie vor face tot 
ceeace pot pentru a o păstra. Legile îi vor ocroti 
împotriva oricărei nedreptăţi şi împotriva oricării 
violenţe, şi vom aplauda cu toţii orice act al puterii 

publice care va afirma că nimeni n’are dreptul să 
se substituie organelor legale ale Statului, care, bine 
înţeles, trebuie să-şi dea seama că nu sînt o colecţie 
de birocraţi, ci represintaţii unei conştiinţe naţio¬ 
nale actve, în deplin progres. Dar, alături de ceeace 
au alţii, noi sîntem datori să mărgenim cîmpul nos¬ 
tru şi să scoatem dintr’însul tot ceea ce putem, în¬ 
trebuinţând orice prilej pentru a-1 face mai larg, 
precum în orice moment trebuie să ne pricepem a 
scoate dintr’însul toată roada de care este capabil. 

Trebuie o operă cetăţenească sprijinită de toate 
partidele, care n’au dreptul de a exista decât atunci 
când servesc interesele morale ale comunităţii naţio¬ 
nale. Trebuie să creăm în jurul bisericilor noastre 
zona românească. In această zonă, exproprieri vor 
trebui să permită aşezarea unor instituţii şi unor 
formaţii economice care să ni aparţină numai nouă. 
Dacă nu avem oraşul, să avem cel puţin oaze, în 
jurul lăcaşurilor care cuprind atâta din istoria noas¬ 
tră naţională şi în care sună clopotele pentru Dum¬ 
nezeul nostru. 

In jurul aşezămintelor de cultură aceiaşi zonă de 
izolare trebuie creată. 

Universităţile, şcolile înalte de toate categoriile 
trebuie să aibă de jur împrejur numai locuinţe în 
care să se găsească oamenii cari ajută la îndeplini¬ 
rea scopurilor lor. 

Cum, la Oxford, la Cambridge, se găseşte, de o 
parte, un oraş oarecare, iar, de altă parte, oraşul 
universitar, în care nu calcă picior de om care să 

nu aibă legături cu Universitatea, cum, în America, 
oriunde, stau faţă în faţă aglomeraţia internaţională 
şi gruparea care se împărtăşeşte de munca făcută 
în Universitate, tot aşa trebuie să facem şi noi aici. 

Nu mai vorbesc de datoria pe care o are Mitro¬ 
polia de a face tot ce poate din veniturile ei pentru 
a-şi câştiga de jur împrejur ceea ce a fost odinioară 
zestrea ei, înlăturând orice amestec venit de aiurea 
sub orice formă şi respingând orice bun, în orice 
calitate, i s’ar îmbia din altă parte. 

Să întemeiem laşul cel nou 

Şi, dacă, în acest fund devenit nesănătos prin aglo¬ 
meraţii asiatice, ai cărei locuitori nu înţeleg să se 
supună nici regulelor higienice, nici cerinţelor fru¬ 
museţii, este şi un Iaşi în care nu ne recunoaştem, 
alături, pe înălţimile aerate dela Copou, în sunetele 
clopotelor dela bserica Sfântului Atanasie, creaţie 
a unui mare Domn din secolul al XVII-lea, acolo 
unde este Şcoala Normală, acolo unde atâtea familii 
au prefăcut viile patriarhale în adevărate vile mo¬ 
derne, acolo, şi cu ajutorul unei primării şi al unui 
Stat care trebuie să ţină terenuri la dispoziţia func¬ 
ţionarilor şi meseriaşilor, . negustorilor, muncitorilor 
români, acolo să întemeiem laşul cel nou. 

Un Iaşi nou, care să se satisfacă prin el însuşi, 
care să nu aibă nevoie de nimic dela laşul celălalt, 
care este liber şi el să desvolte orice activitate eco¬ 
nomică şi culturală printre ai săi şi pentru ai săi. 

Cele două tabere nu se vor bate, ci se vor lua la 

întrecere. Pe când una reprezintă o minoritate ne¬ 
românească, cealaltă reprezintă o puternică popu¬ 
laţie de cincisprezece milioane în necontenită creş¬ 
tere, care, adunându-şi forţele de oriunde, până şi 
din depărtatele aşezări macedonene, poate să creeze, 
nu numai acest Iaşi de izolare separatistă faţă de 
undele înstrăinării, dar o adevărată reprezentare a 
unităţii româneşti, în care să ştim ca elementele 
energice şi active să le atragem de oriunde, pentru 
a ne afirma. 

Opera de salvare a Românismului 

Opera făcută aici va trebui mutată pe urmă ori¬ 
unde românismul este ameninţat. Am fost deunăzi 
la Hârlău: ai noştri agonisează în mahalale. Aceasta 
nu este admisibil: şi acolo primăria şi Statul trebuie 
să ajute la întemeierea creaţiei româneşti, de unde 
să plece, într’o măsură mai mică, aceiaşi energie care 
va trebui să vie de aici. 

Ceea ce vă spun eu, nu este o imposibilitate. Am 
văzut în două locuri, în ţări a căror conştiinţă e si¬ 
gură, realizări de acest fel. Una, în Apusul depărtat, 
este cea dela Siena. Jos, un strălucit oraş medieval, 
cu palate imense, în mare parte nelocuite, cu străzi 
înguste care nu se pot lărgi, pentru că aceasta ar 
aduce dărîmarea clădirilor istorice. Alături, într’o 
creaţiune cu desăvârşire nouă, pe înălţimi, în jurul 
unei grădini în care fiecare pom poartă numele unui 
erou căzut în luptă, s’au tras cu cea mai mare grijă 
alei de circulaţie, deschise mijloacelor de locomo- 

ţiune de astăzi, cu tot ce poate da mai perfect hi¬ 
giena, cu tot ce iese mai frumos din tradiţia naţio¬ 
nală italiană, şi potrivit cu nevoile vieţii de astăzi. 
Siena cea nouă este o minune de tehnică, şi nu face 
rău celeilalte, ci pune faţă în faţă două lumi. 

Dar, în vecinătatea noastră, sârbii, cari au luat în 
stăpânire Macedonia, cu oraşele ei turceşti, pito¬ 
reşti, dar de o nesănătate şi de o infecţie asiatică, 
n’au căutat să se lupte cu o populaţie pe care nu 
aveau dreptul de a o expulza şi erau prea mândri 
pentru a o prigoni, ci, la Scoplie şi aiurea, au creat 
viaţa cea nouă naţională, în condiţii care pot satis¬ 
face şi pe apusenii cei mai mândri de cultura mate¬ 
rială a zilelor noastre. 

La vârsta mea şi după ce mi-am dat sama la câte 
umilinţe supune pe un om mândru exerciţiul pu¬ 
terii într’un sens pe care nu oricine îl poate înţelege 
şi sprijini, şi nici naţiunea, care are nevoie să se 
înveţe a osebi între oameni, eu nu pot spera să con¬ 
tribui prin mijloacele unui Stat smuls prea mult de 
la o grupare electorală la alta, la îndeplinirea aces¬ 
tui progres. 

Dar în fruntea unor aşezăminte pe care le măresc 
şi le întăresc în fiecare moment, şi o voiu face cu 
un ritm şi mai puternic, eu încep de aici, din Iaşi, 
de unde umilinţa noastră este mai adâncă şi sărăcia 
noastră mai de plâns, o luptă pe care v’o încredinţez 
d-voastră şi conştiinţii acestei ţări. 

